ສະຫະລັດ ແລະ ສປປ ລາວ ລົງນາມ ເພື່ອກໍ່ຕັ້ງ ສະຖາບັນ ໂພຊະນາການ 
ສະຫະລັດ ແລະ ສປປ ລາວ ລົງນາມ ໃນໜັງສືເຈດຈຳນົງ ໂຄ​ງການ​ສ້າງສະ​ຖາ​ບັນ ​ໂພ​ຊະນາ​ການ​ ລາວ-ອາ​ເມຣິກາ.
ຮອງທີ່ປຶກສາທາງດ້ານຄວາມໝັ້ນຄົງແຫ່ງຊາດສະຫະລັດ ທ່ານ Benjamin Rhodes ພ້ອມດ້ວຍລັດຖະມົນຕີ ວ່າການກະຊວງ ສາທາລະນະສຸກ ພະນະທ່ານ ສຈ ດຣ ເອກສະຫວ່າງ ວົງວິຈິດ ແລະ ດຣ Justin Denny ຈາກ ສະຖາບັນສຸຂະພາບແລະວິທະ ຍາສາດ ມະຫາວິທະຍາໄລ Oregon ໄດ້ຮ່ວມກັນລົງນາມ ໃນ ໜັງສືເຈດຈຳນົງ ໂຄງການສ້າງ ສະຖາບັນໂພຊະນາການ ລາວ- ອາເມຣິກາ ໃນວັນສຸກທີ 16 ຕຸລາຜ່ານມາ ການຮ່ວມມືຄັ້ງປະຫວັດສາດໃນຄັ້ງນີ້ຈະຊ່ວຍ ປ້ອງກັນການຂາດສານອາຫານແລະສົ່ງເສີມສຸຂະພາບຂອງປະຊາ ຊົນລາວໃນປັດຈຸບັນແລະຄົນຮຸ້ນຫລັງໃນອະນາຄົດຕໍ່ໄປ ທ່ານ Daniel Klune ເອກອັກຄະລັດຖະທູດ ສະຫະລັດປະຈຳ ສປປ ລາວ ໄດ້ກ່າວກ່ຽວກັບຜົນ ທີ່ຈະໄດ້ຈາກສະຖາບັນ LANI ວ່າ ໃນການສົ່ງເສີມໂຄງການ ທີ່ເຮັດໃຫ້ແມ່ແລະເດັກ ມີສຸຂະພາບດີນີ້ ພວກເຮົາໄດ້ລົງທຶນໄລຍະຍາວ ໃຫ້ແກ່ ເສດຖະກິດ ແລະການພັດທະນາຂອງ ສປປ ລາວ ນອກນັ້ນ ໃນລະຫວ່າງທີ່ເດີນທາງຢ້ຽມຢາມແຂວງຫຼວງພະບາງ ທ່ານ Ben Rhodes ກໍ ໄດ້ຢຸດແວ່ຢ້ຽມຢາມທິມເກັບກູລະເບີດທີ່ຍັງບໍ່ທັນແຕກຫລື UXOLao ທີ່ບ້ານປາກອູ ແຂວງຫຼວງພະບາງ ທີມ UXO Lao ໄດ້ລາຍງານໂດຍຫຍໍ້ໃຫ້ທ່ານ Ben Rhodes ຊາບເຖິງຄວາມຄືບໜ້າຂອງບ້ານແລະອະທິບາຍວ່າ ສະມາຊິກທຸກຄົນຕ້ອງເຂົ້າຮ່ວມການຝຶກອົບຮົມ ເພື່ອຈະເຮັດວຽກໃນສາຂານີ້ ທ່ານ Ben Rhodes ກ່າວວ່າ ຂ້າພະເຈົ້າຮູ້ສຶກປະທັບໃຈຫຼາຍເຖິງຄວາມ ຕັ້ງໃຈຂອງທິມ UXO Lao ໃນພາລະກິດທີ່ສຳຄັນນີ້ ເມື່ອວັນທີ 16 ຕຸລາ ທ່ານ Ben Rhodes ໄດ້ປະກາດ ໃຫ້ທຶນຊ່ວຍເຫຼືອຈຳ ນວນ 2 ລ້ານ 2 ລ້ານໂດລາຫຼື 17 5 ຕື້ກີບໃຫ້ການກູ້ລະເບີດທີ່ຍັງບໍ່ທັນແຕກ ຢູ່ລາວ